Landsbyfornyelse 2015 - Frigivelse af rådighedsbeløb 
Sagsfremstilling 
3.      Landsbyfornyelse 2015 - Frigivelse af rådighedsbeløb  
                                                                                                                        Åbent 
Sagsnr.: 326-2015-52953       J.nr.: 01.11.00            Albert Berg.: 326-2015-304723 
  
[adresse] 
Kommunalbestyrelsen har tidligere godkendt Teknik- og Miljøudvalgets oplæg til anvendelse af puljemidler til 
Landsbyfornyelse. 
  
Der har i en periode efter offentliggørelse af kommunalbestyrelsens beslutning været mulighed for ejere af 
ejendomme at søge om støtte fra puljemidlerne. 
  
Den 25. juni 2014 er der udmeldt en vejledende udgiftsramme fra ministeriet til Kalundborg kommune på 5,6 mio. kr. 
til særlige formål ved Landsbyfornyelse for 2015. Denne ramme tildeles ud over den ordinære ramme til byfornyelse. 
Anvendelsesområdet for puljen er sammenfaldende med de aktiviteter, som kan gennemføres med 60 pct. 
statsrefusion efter byfornyelsesloven. Puljens hovedformål er en fokuseret indsats i de små byer og landdistrikterne.  
  
Geografisk vil puljemidlerne kunne anvendes til aktiviteter på bygninger beliggende i byer med færre end 3.000 
indbyggere samt bygninger beliggende i det åbne land. 
  
Puljemidlerne vil kunne anvendes til følgende typer af aktiviteter: 
-                Istandsættelse af nedslidte boliger.  
-                Nedrivning af nedslidte boliger.  
-                Nedrivning af private erhvervsbygninger. Det er en betingelse, at erhvervet er nedlagt. Muligheden er 
begrænset til bygninger beliggende i byer med færre end 3.000 indbyggere. Erhvervsbygninger beliggende i det 
åbne land er således ikke omfattet.  
-                Fjernelse af skrot og affald på boligejendomme. 
-                Kommunalt opkøb af nedslidte ejendomme med henblik på istandsættelse eller nedrivning. 
  
Kommunernes anvendelse af de statslige midler forudsætter kommunal medfinansiering. Sta-tens andel udgør 60 
pct., og kommunernes andel udgør 40 pct.  
  
Kommunerne vil få mulighed for at anvende midlerne inden for en periode på ca. 1 1/2 år fra den 1. januar 2015. 
  
På kommunens anlægsbudget 2015 er der afsat et rådighedsbeløb på kr. 3,6 mio. til brug til Pulje til 
Landsbyfornyelse. 
  
Med kommunens afsatte beløb på kr. 3,6 mio. som kan udgøre 40% af den støtteberettigede udgift og statens 
bidrag, kan der udføres samlede arbejder for 9,0 mio. kr. Kommunen udbetaler det samlede tilskud til ansøgeren og 
modtager 60% i tilskud fra staten. 
  
De enkelte sager om støttetilsagn vil blive forelagt Udvalget for Teknik og Miljø til beslutning. 
  
Der er i perioden siden kommunens offentliggørelse af muligheden for støtte indkommet 35 anmodninger om støtte. 
Desuden er der stadig en del anmodninger fra 2014-puljen.  
  
Udvalget for Teknik og Miljø har på sit møde den 8. november taget stilling til 14 anmodninger om støtte til nedrivning 
samt til 3 anmodninger om støtte til renoveringer. Øvrige henvendelser vil blive sagsbehandlet fortløbende sammen 
med eventuelle emner som Teknik og Miljø bliver opmærksomme på. 
  
BEHANDLING 
Direktionen, Teknik- og Miljøudvalget, Økonomiudvalget, Kommunalbestyrelsen. 
  
INDSTILLING 
Direktøren indstiller, at der gives nettoanlægsbevilling på 3,6 mio. kr. til Pulje 2015 til landsbyfornyelse finansieret 
ved det afsatte rådighedsbeløb og fordelt med 9,0 mio. kr. til udgifter og 5,4 mio. kr. til indtægter. 
  
ØKONOMISKE KONSEKVENSER 
Økonomichefen bemærker, at rådighedsbeløb til Pulje til Landsbyfornyelse 2015 herefter udgør  0 kr. Uforbrugte 
midler kan søges overført til 2016 med den ordinære overførelsessag. 
  
  
  
Teknik- og Miljøudvalgets møde den 5. november 2015: 
Udvalget vedtog at anbefale direktørens indstilling. 
